b'\n_START_ARTICLE_\nAvgust Stanko\n_START_SECTION_\nRojstvo\n_START_PARAGRAPH_\nStanko se je rodil 16. avgusta leta 1903 v Ljubljani, na Vodmatu. Igranja harmonike se je nau\xc4\x8dil sam, in tudi prvo harmoniko si je priigral sam z igranjem na tekmovanju; kot eden najmlaj\xc5\xa1ih harmonikarjev je leta 1929 zmagal na ljubljanskem Velesejmu in za nagrado dobil kromati\xc4\x8dno harmoniko.\n_START_SECTION_\nDolgoletna kariera\n_START_PARAGRAPH_\nK priljubljenosti mu je veliko pripomogel radijski medij. Ko je bila leta 1928 ustanovljena kot tretja v Evropi, radijska postaja Radio Ljubljana z dvema do tremi urami programa na dan, so kmalu za\xc4\x8deli nastopati tudi harmonikarji in pevci narodnih pesmi. Stanko je prvi\xc4\x8d nastopil na Radiu Ljubljana leta 1930._NEWLINE_Stanko je vse svoje \xc5\xbeivljenje dobesedno \xc5\xbeivel samo za glasbo. Ko so se glasbene oddaje na radiu nekoliko podalj\xc5\xa1ale, ni bilo oddaje, da ne bi v \xc5\xbeivo Stanko zaigral vsah dveh, \xc5\xa1tirih skladb._NEWLINE_Bil je \xc4\x8dlovekoljub in se je zelo rad dru\xc5\xbeil z ljudmi. \xc5\xbde pred 2. svetovno vojno je bil znan po vsej Sloveniji. Po osvoboditvi je na radiu igral kora\xc4\x8dnice in mar\xc5\xa1e, pozneje pa se je spet predal narodnim pesmim._NEWLINE_Bil je tudi zaposlen na Radiu Ljubljana, od 1929 je bil stalni, od 1941 naprej pa honorarni sodelavec Radia Ljubljane. Nekaj \xc4\x8dasa je pou\xc4\x8deval tudi na glasbeni \xc5\xa1oli Ljubljana._NEWLINE_Lastnih skladb Stanko ni pisal, v arhivu Radia Ljubljane pa je ve\xc4\x8d ducatov narodnih skladb v njegovi izvedbi, nekaj posnetih tudi s triom.\n_START_SECTION_\nSmrt\n_START_PARAGRAPH_\nAvgust Stanko, idol Slovenskih harmonikarjev je umrl 20. oktobra leta 1976 v Ljubljani, star 73 let.'